smcproject/ml-wiki-sentences huggingface dataset:
ചില ഭാഷകളിൽ, വ്യഞ്ജനാത്മക ശബ്ദങ്ങൾ ഉൽ‌പാദിപ്പിക്കാൻ എപ്പിഗ്ലൊട്ടിസ് ഉപയോഗിക്കുന്നു, എന്നിരുന്നാലും ഈ ശബ്‌ദ തരം വളരെ അപൂർവമാണ്.
ക്ലിനിക്കൽ പ്രാധാന്യം വീക്കം
എപ്പിഗ്ലോട്ടിസിന്റെ വീക്കം എപിഗ്ലോട്ടിറ്റിസ് എന്നറിയപ്പെടുന്നു.
എപിഗ്ലോട്ടിറ്റിസ് പ്രധാനമായും ഉണ്ടാകുന്നത് ഹീമോഫിലസ് ഇൻഫ്ലുവൻസ മൂലമാണ്.
എപ്പിഗ്ലൊട്ടിറ്റിസ് ഉള്ള ഒരാൾക്ക് പനി, തൊണ്ടവേദന, വിഴുങ്ങാൻ ബുദ്ധിമുട്ട്, ശ്വസിക്കാൻ ബുദ്ധിമുട്ട് എന്നിവ ഉണ്ടാകാം.
ഇക്കാരണത്താൽ, അക്യൂട്ട് എപ്പിഗ്ലോട്ടിറ്റിസ് ഒരു മെഡിക്കൽ എമർജൻസി ആയി കണക്കാക്കപ്പെടുന്നു.
എപ്പിഗ്ലോട്ടിറ്റിസ് പലപ്പോഴും ആൻറിബയോട്ടിക്കുകൾ ഉപയോഗിച്ചാണ് ചികിത്സിക്കുന്നത്.
ബ്രോങ്കോഡിലേറ്ററായി പ്രവർത്തിക്കാൻ എയറോസോളൈസ്ഡ് എപിനെഫ്രിൻ ശ്വസിക്കുന്നു, ശ്വസനം ബുദ്ധിമുട്ടാണെങ്കിൽ ശ്വാസനാളത്തിന്റെ ഇൻകുബേഷൻ അല്ലെങ്കിൽ ട്രാക്കിയോസ്റ്റമി ആവശ്യമാണ്.
ഹീമോഫിലസ് ഇൻഫ്ലുവൻസയ്‌ക്കെതിരായ പ്രതിരോധ കുത്തിവയ്പ്പ് നടത്തുന്ന രാജ്യങ്ങളിൽ എപിഗ്ലൊട്ടിറ്റിസിന്റെ സാധ്യത ഗണ്യമായി കുറഞ്ഞു കാണുന്നു.
ആസ്പിരേഷൻ
ഭക്ഷണമോ മറ്റ് വസ്തുക്കളോ അന്നനാളത്തിലൂടെ ആമാശയത്തിലേക്ക് പോകുന്നതിനുപകരം ശ്വാസകോശ ട്രാക്റ്റിലേക്ക് സഞ്ചരിക്കുമ്പോൾ, ഇതിനെ ആസ്പിരേഷൻ എന്ന് വിളിക്കുന്നു.
ഇത് ശ്വാസനാളത്തിലെ തടസ്സം, ശ്വാസകോശ കോശങ്ങളുടെ വീക്കം, ആസ്പിരേഷൻ ന്യുമോണിയ ദീർഘകാലാടിസ്ഥാനത്തിൽ, എന്നിവയിലേക്ക് നയിച്ചേക്കാം.
അല്ലെങ്കിൽ കഫ് റിഫ്ലെക്സ് സംഭവിച്ച് ശ്വസനവ്യവസ്ഥയെ സംരക്ഷിക്കുന്നതിനും ശ്വാസനാളത്തിൽ നിന്ന് വസ്തുക്കളെ പുറന്തള്ളുന്നതിനും സാധ്യതയുണ്ട്.
ലാറിഞ്ചിയൽ വെസ്റ്റിബ്യൂൾ സെൻസേഷനിൽ വൈകല്യമുണ്ടെങ്കിൽ, സെലൻ്റ് ആസ്പിരേഷൻ (ചുമ ഉണ്ടാകില്ല) സംഭവിക്കാം.
എപ്പിഗ്ലോട്ടിസും വല്ലെക്കുലയും ഇൻട്യൂബേഷനിലെ പ്രധാന ലാൻറ് മാർക്കുകളാണ്.
എപ്പിഗ്ലോട്ടിസിന്റെ അസാധാരണമായ സ്ഥാനം അപൂർവ്വമായി  ഒബ്സ്ട്രക്റ്റീവ് സ്ലീപ് അപ്നിയക്ക് കാരണമാകും.
എപ്പിഗ്ലോട്ടിസ് കരയിലെ സസ്തനികളും സെറ്റേഷ്യനുകളും ഉൾപ്പെടെയുള്ള സസ്തനികളിൽ ഒരു തരുണാസ്ഥി ഘടനയായും അല്ലാതെയും കാണപ്പെടുന്നു.
മനുഷ്യരെപ്പോലെ, വിഴുങ്ങുമ്പോൾ ശ്വാസനാളത്തിലേക്ക് ഭക്ഷണം പ്രവേശിക്കുന്നത് തടയാൻ ഇത് പ്രവർത്തിക്കുന്നു.
എലികളിലും മുയലുകൾ ഉൾപ്പെടെയുള്ള മറ്റ് ചില ജീവികളിലും ലാറിങ്ങ്സിൻ്റെ സ്ഥാനം പരന്നതാണ്.
ഇക്കാരണത്താൽ, എപ്പിഗ്ലോട്ടിസ് മുയലുകളിൽ സോഫ്റ്റ് പലേറ്റിന് പിന്നിൽ സ്ഥിതി ചെയ്യുന്നതിനാൽ, അവയും എലികളെ പോലെ മൂക്ക് കൊണ്ട് ശ്വസിക്കാൻ നിർബന്ധിതരാണ്.
എലികളിൽ എപ്പിഗ്ലോട്ടിസിന് മുന്നിൽ ഒരു സവിശേഷ സഞ്ചിയുണ്ട്.
എപ്പിഗ്ലോട്ടിസിന് സാധാരണയായി ശ്വസിക്കുന്ന പദാർത്ഥങ്ങളാൽ പരിക്കേൽക്കുന്നു, പ്രത്യേകിച്ച് പരന്നതും ക്യൂബോയിഡൽ എപിത്തീലിയത്തിനും ഇടയിലുള്ള പരിവർത്തന മേഖലയിൽ.
ഈ ഇനങ്ങളിൽ എപ്പിഗ്ലോട്ടിസിൽ രുചി മുകുളങ്ങൾ കാണുന്നതും സാധാരണമാണ്.
1543-ൽ വെസാലിയസ് ആണ് എപ്പിഗ്ലോട്ടിസിന്റെ പ്രവർത്തനം ആദ്യമായി നിർവചിച്ചതെങ്കിലും എപ്പിഗ്ലോട്ടിസിനെ അരിസ്റ്റോട്ടിൽ ശ്രദ്ധിച്ചിരുന്നു.
ഈ വാക്കിന് ഗ്രീക്ക് വേരുകളുണ്ട്.
എപ്പിഗ്ലോട്ടിസിന് അതിന്റെ പേര് ലഭിച്ചത് മുകളിലുള്ളത് എന്നർഥം വരുന്ന എപ്പി ( പുരാതന ഗ്രീക്ക് : ἐπί ) ഗ്ലോട്ടിസ് ( പുരാതന ഗ്രീക്ക് : γλωττίς ) എന്നിവ ചേർന്നാണ്.
അധിക ചിത്രങ്ങൾ ശ്വാസനാളത്തിന്റെ ക്രോസ്-സെക്ഷൻ, എപ്പിഗ്ലോട്ടിസ് ഉൾപ്പെടെയുള്ള ഘടനകൾ ലേബൽ ചെയ്തിരിക്കുന്നു.
ഒരു കുതിരയുടെ ശ്വാസനാളത്തിന്റെ ക്രോസ്-സെക്ഷൻ.
ഇവിടെ എപ്പിഗ്ലോട്ടിസ് '2' ആയി കാണിച്ചിരിക്കുന്നു.
ലാറിംഗോസ്കോപ്പി സമയത്ത് കാണുന്ന ശ്വാസനാളത്തിന്റെ ഘടനകൾ.
ഇല പോലെയുള്ള എപ്പിഗ്ലോട്ടിസ് '3' എന്ന നമ്പറായി കാണിച്ചിരിക്കുന്നു.
മറ്റ് ഘടനകൾ: 1=സ്വര മടക്കുകൾ, 2=വെസ്റ്റിബുലാർ ഫോൾഡ്, 3=എപ്പിഗ്ലോട്ടിസ്, 4=പ്ലിക്ക ആര്യപിഗ്ലോട്ടിക്ക, 5=അരിറ്റിനോയിഡ് തരുണാസ്ഥി, 6=സൈനസ് പിരിഫോർമിസ്, 7=നാവിന്റെ ഡോർസം ഇതും കാണുക എപ്പിഗ്ലോട്ടൽ കൺസണൻ്റ് എപ്പിഗ്ലോട്ടോ-ഫറിഞ്ചിയൽ കൺസണൻ്റ് ഫാരിങ്കൽ കൺസണൻ്റ് അവലംബം പുറം കണ്ണികൾ lesson11 at The Anatomy Lesson by Wesley Norman ( Georgetown University ) (larynxsagsect) Where is the Epiglottis?
Archived 2022-05-18 at the Wayback Machine .
at Study Sciences
എപ്പിങ് ഫോറസ്റ്റ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Epping_Forest_National_Park
ആസ്ത്രേലിയയിലെ ക്യൂൻസ് ലാന്റിലുള്ള ഒരു ദേശീയോദ്യാനമാണ് എപ്പിങ് ഫോറസ്റ്റ് ദേശീയോദ്യാനം .
ബ്രിസ്ബേനിൽ നിന്നും വടക്കു-പടിഞ്ഞാറായി 855 കിലോമീറ്റർ അകലെയാണിത്.
ഈ ദേശീയോദ്യാനം ഒരു ശാസ്ത്രദേശീയോദ്യാനമാണ്.
അതിനാൽ പൊതുജനങ്ങൾക്കായി ഇതു തുറന്നുകൊടുക്കുന്നില്ല.
ബ്രിഗാലോ ബെൽറ്റ് നോർത്ത് ജൈവമേഖലയ്ക്കുള്ളിലാണിതുള്ളത്.
ഭൂവിജ്ഞാനീയമായി നദീതടമായ ഡ്രമ്മോണ്ട് ബേസിനും ബെല്യാൻഡോ നദിയുടെ ജലസംഭരണമേഖലയ്ക്കുമുള്ളിലായാണ് ഇതിന്റെ സ്ഥാനം.
ഈ ദേശീയോദ്യാനത്തിലെ ഭൂരിഭാഗം പ്രദേശത്തും മണൽമണ്ണോടു കൂടിയ യൂക്കലിപ്റ്റസ് വനപ്രദേശങ്ങളാണുള്ളത്.
ഇവിടെ വോംബാറ്റുകൾ കുഴികൾ നിർമ്മിക്കുന്നു.
എപ്പിക്റ്റീറ്റസ് ഇംഗ്ലീഷ് വിലാസം https://ml.wikipedia.org/wiki/Epictetus
എപ്പിക്റ്റീറ്റസ് )( ഗ്രീക്ക് : Ἐπίκτητος) പുരാതനകാലത്തെ ഒരു സ്റ്റോയിക് തത്ത്വചിന്തകനായിരുന്നു.
ക്രിസ്തുവർഷം 55-നും 135-നും ഇടക്കാണ് അദ്ദേഹം ജീവിച്ചിരുന്നതെന്ന് കരുതപ്പെടുന്നു.
ആധുനിക ടർക്കിയിൽ പെടുന്ന ഹൈരാപോലിസിൽ ഒരടിമയായി ജനിച്ച അദ്ദേഹം പിന്നീട് റോമിലെത്തിയെന്നും ഡൊമിഷൻ ചക്രവർത്തിയുടെ കാലത്ത് റോം തത്ത്വചിന്തകന്മാരെ പുറത്താക്കിയതിനെ തുടർന്ന് ഗ്രീസിലെ നിക്കോപൊലിസിലെത്തി ജീവിതത്തിന്റെ പ്രധാനഭാഗം അവിടെ കഴിച്ച് മരിച്ചുവെന്നും കരുതപ്പെടുന്നു.
അദ്ദേഹത്തിന്റെ ചിന്തകൾ, ശിഷ്യൻ ഏരിയൻ രേഖപ്പെടുത്തി പ്രഭാഷണങ്ങൾ (Discourses) എന്ന പേരിൽ പ്രസിദ്ധീകരിക്കുകയാണുണ്ടായത്.
തത്ത്വചിന്ത ഒരു പഠനപദ്ധതിയല്ല ജീവിതരീതയാണെന്ന് എപ്പിക്റ്റീറ്റസ് കരുതി.
പുറംലോകത്തെ സംഭവങ്ങളൊക്കെ വിധിയുടെ നിശ്ചയമനുസരിച്ച് സംഭവിക്കുന്നതാകയാൽ നമ്മുടെ നിയന്ത്രണത്തിനപ്പുറത്താണെന്നും, എന്നാൽ സംഭവിക്കുന്നതിനെയൊക്കെ നിർവികാരമായ ശാന്തിയിൽ സ്വീകരിക്കുവാൻ നമുക്കാകുമെന്നുമാണ് അദ്ദേഹത്തിന്റെ ചിന്തയുടെ മുഖ്യനിലപാട്.
അതേസമയം, ഓരോരുത്തർക്കും അവരുടെ കർമ്മങ്ങളെ പരിശോധിച്ച് കണിശമായ സം‌യമനത്തിലൂടെ നിയന്ത്രിക്കാനാകുമെന്നതുകൊണ്ട്, വ്യക്തികൾ അവരുടെ പ്രവർത്തികൾക്ക്  ഉത്തരവാദികളാണെന്നും അദ്ദേഹം പഠിപ്പിച്ചു.
നമ്മുടെ നിയന്ത്രണത്തിനപ്പുറത്തുള്ളതിനെ നിയന്ത്രിക്കാൻ ശ്രമിക്കുന്നതിൽ നിന്നും കഴിവിൽ പെട്ടതിനെ നിറവേറ്റാതിരിക്കുന്നതിൽ നിന്നുമാണ് ദുഃഖം ജനിക്കുന്നത്.
വിശ്വനഗരത്തിലെ പൗരന്മാരെന്ന നിലയിൽ നാം നമ്മുടെ സഹജീവികളായ മനുഷ്യരോടുള്ള കടമകൾ നിറവേറ്റണം.
ഇത്തരത്തിലുള്ള ജീവിതം നമ്മെ സന്തുഷ്ടിയിലെത്തിക്കുന്നു.
55-നടുത്ത് ഇന്നത്തെ തുർക്കിയിൽ പെടുന്ന ഹൈരാപോലിസിലാണ് എപ്പീക്റ്റീറ്റസ് ജനിച്ചത്.
മാതാപിതാക്കന്മാർ നൽകിയ പേര് എന്തെന്ന് അറിവില്ല—എപ്പിക്റ്റീറ്റസ് എന്നത് 'വാങ്ങപ്പെട്ടവൻ' എന്ന് അർത്ഥമുള്ള ഗ്രീക്ക് പദമാണ്.
നീറോയുടെ സമയത്ത് മോചനം കിട്ടിയ അടിമയും വലിയ ധനാഢ്യനും ആയിരുന്ന എപ്പാഫ്രോഡൈറ്റസ് എന്നയാളുടെ അടിമയായി റോമിലാണ് എപ്പീക്റ്റീറ്റസ് യൗവനം കഴിച്ചത്.
അടിമയായിരിക്കുമ്പോൾ തന്നെ, മ്യൂസോനിയസ് റൂഫസ് എന്നയാളുടെ കീഴിൽ അദ്ദേഹം സ്റ്റോയിക് തത്ത്വചിന്ത പഠിച്ചു.
എപ്പീക്റ്റീറ്റസ് അംഗവിഹീനനായിരുന്നെന്ന് പറയപ്പെടുന്നു.
അദ്ദേഹത്തിന്റെ ഒരു കാൽ എപ്പാഫ്രോഡൈറ്റസ് ഒടിച്ചതാണെന്ന് സെൽസസ് രേഖപ്പെടുത്തിയത് ഒരിജൻ ആവർത്തിക്കുന്നുണ്ടെങ്കിലും അദ്ദേഹം ജന്മനാ മുടന്തനായിരുന്നെന്ന സിലീഷ്യായിലെ സിം‌പ്ലീഷിയസിന്റെ സാക്‌ഷ്യമാണ് കൂടുതൽ വിശ്വസനീയം.
എപ്പീക്റ്റീറ്റസ് ജീവിതത്തിന്റെ പ്രധാനഭാഗം കഴിച്ചുകൂട്ടിയ നിക്കോപോലിസിലെ റോമൻ ഭരണകാല അവശിഷ്ടങ്ങൾ
എപ്പീക്റ്റീറ്റസിന് അടിമത്തത്തിൽ നിന്ന് മോചനം ലഭിച്ചതെങ്ങനെയെന്ന് നിശ്ചയമില്ല.
ഏതായാലും താമസിയാതെ അദ്ദേഹം റോമിൽ തത്ത്വചിന്ത പഠിപ്പിക്കാൻ തുടങ്ങി.
93-നടുത്ത് ഡൊമിഷൻ ചക്രവർത്തി എല്ലാ തത്ത്വചിന്തകന്മാരേയും റോമിൽ നിന്നും, ഒടുവിൽ ഇറ്റലിയിൽ നിന്നുതന്നെയും പുറത്താക്കിയതിനെ തുടർന്ന് എപ്പീക്റ്റീറ്റസ് ഗ്രീസിലെ എപ്പിറസ് പ്രദേശത്തുള്ള നിക്കോപോലിസിലേക്കുപോയി അവിടെ ഒരു തത്ത്വചിന്താപാഠശാല സ്ഥാപിച്ചു.
എപ്പീക്റ്റീറ്റസിന്റെ ഏറ്റവും അറിയപ്പെടുന്ന ശിഷ്യനായ  ഏരിയൻ ചെറുപ്പത്തിലേ അദ്ദേഹത്തിന്റെ കീഴിൽ പഠിച്ചു.
തന്റെ പ്രശസ്തരചനയായ പ്രഭാഷണങ്ങൾ ഗുരുമുഖത്തുനിന്ന് കേട്ടവ കുറിച്ചെടുത്തതിന്റെ ഫലമാണെന്നാണ് ഏരിയൻ അവകാശപ്പെട്ടിട്ടുള്ളത്.
എന്നാൽ സോക്രട്ടീസിനെ മുൻനിർത്തി പ്ലേറ്റോ രചിച്ച സം‌വാദങ്ങളെപ്പോലെ(Dalaogues) പ്രഭാഷണങ്ങളേയും ഏരിയൻ തന്നെ രചിച്ച ഒരു സ്വതന്ത്രകൃതിയായാണ് കണക്കാക്കേണ്ടത് എന്ന് അഭിപ്രായമുള്ള പണ്ഡിതന്മാരുണ്ട്.
"ശ്രോതാക്കളിൽ താൻ ആഗ്രഹിക്കുന്ന അനുഭവമെന്തോ അതു തന്നെ ഉളവാക്കാൻ കഴിവുണ്ടായിരുന്ന" ഒരുജ്ജ്വലപ്രഭാഷകനായിരുന്നു എപ്പീക്റ്റീറ്റസ് എന്നാണ് ഏരിയൻ രേഖപ്പെടുത്തിയിരിക്കുന്നത്.
" അക്കാലത്തെ പ്രഗല്ഭന്മാരിൽ പലരും അദ്ദേഹവുമായി സംഭാഷണം നടത്താൻ ആഗ്രഹിച്ചു.
ഹാഡ്രിയൻ ചക്രവർത്തിപോലും അദ്ദേഹവുമായി സൗഹൃദത്തിലായിരുന്നു.
നിക്കോപോലിസിലെ എപ്പീക്റ്റീറ്റസിന്റെ പാഠശാലയിൽ അദ്ദേഹത്തിന്റെ പ്രഭാഷണം ഹാഡ്രിയൻ ശ്രവിച്ചിരിക്കാമെന്ന് പറയപ്പെടുന്നു.
സ്വകാര്യസ്വത്തായി ഒന്നും കൂട്ടിവയ്ക്കാതെ, അതീവലളിതമായൊരു ജീവിതമാണ് എപ്പീക്റ്റീറ്റസ് നയിച്ചത്.
ഏറെക്കാലം ഒറ്റക്കായിരുന്നു ജീവിതം.
എന്നാൽ വാർദ്ധക്യത്തിൽ അദ്ദേഹം ഒരു സുഹൃത്തിന്റെ, മരണത്തിന് ഉപേക്ഷിക്കപ്പെടുമായിരുന്ന കുട്ടിയെ ദത്തെടുത്ത്, ഒരു സ്ത്രീയുടെ സഹായത്തോടെ വളർത്തി.
135-നടുത്താണ് അദ്ദേഹം മരിച്ചത്.
എപ്പീക്റ്റീറ്റസിന്റെ മരണശേഷം അദ്ദേഹത്തിന്റെ എണ്ണവിളക്ക് ഒരാരാധകൻ മൂവായിരം ദ്രാക്മ വിലക്ക് വാങ്ങി.
എപ്പീക്റ്റീറ്റസ് സ്വയം എന്തെങ്കിലും എഴുതിയിട്ടുള്ളതായി അറിവില്ല.
അദ്ദേഹത്തിന്റെ ചിന്തയുടെ രേഖയായി ആകെ അവശേഷിച്ചിട്ടുള്ളത് അലക്സാണ്ടർ ചക്രവർത്തിയുടെ ജീവചരിത്രങ്ങളിലൊന്നായ അനാബസിസ് അലക്സാൻഡ്രി എന്ന രചനയുടെ കർത്താവായ ഏരിയൻ രേഖപ്പെടുത്തിയ പ്രഭാഷണങ്ങളാണ്.
പ്രഭാഷണങ്ങൾ എന്നറിയപ്പെടുന്ന മുഖ്യകൃതിയുടെ ആകെയുണ്ടായിരുന്ന എട്ടു ഭാഗങ്ങളിൽ നാലെണ്ണമാണ് ഇന്ന് ലഭ്യമായിട്ടുള്ളത്.
പ്രഭാഷണങ്ങളുടെ എളുപ്പം ഉപയോഗിക്കാൻ പാകത്തിലുള്ള ഒരു സംഗ്രഹവും ഏരിയൻ തയ്യാറാക്കിയിട്ടുണ്ട്.
എൻകൈറിഡിയൻ എന്നാണ് അതറിയപ്പെടുന്നത്.
പ്രഭാഷണങ്ങളുടെ ആമുഖത്തിൽ ഏരിയൻ ഇങ്ങനെ എഴുതിയിട്ടുണ്ട്: "എപ്പിക്റ്റീറ്റസിൽ നിന്ന് കേൾക്കുന്നതെല്ലാം, കഴിയുന്നത്ര വാക്കോടുവാക്കുതന്നെ, അദ്ദേഹത്തിന്റെ ചിന്താരീതിയുടേയും ലളിതഭാഷണത്തിന്റേയും ഒരു സ്മരണികയെന്ന നിലയിലും, ഭാവിയിൽ എനിക്ക് ഉപയോഗപ്പെടട്ടെ എന്നു കരുതിയും ഞാൻ എഴുതിയെടുക്കുമായിരുന്നു."
ആദ്യകാലസ്റ്റോയിക് ചിന്തകന്മാരേക്കാളധികമായി എപ്പിക്റ്റീറ്റസ് സന്മാർഗ്ഗത്തിൽ ശ്രദ്ധയൂന്നി.
ആശയങ്ങൾക്ക് താൻ സോക്രട്ടീസിനോട് കടപ്പെട്ടിരിക്കുന്നുവെന്ന് ആവർത്തിച്ചുപറഞ്ഞ അദ്ദേഹം, നമ്മുടെ ലക്‌ഷ്യം നമ്മുടെ ജീവിതങ്ങളുടെമേൽ അധീശത്വം നേടുകയെന്നതാനെന്ന് പറഞ്ഞു.
എല്ലാത്തിന്റേയും മാറ്റമില്ലാത്തതും, അലംഘ്യവും, വിട്ടുവീഴ്ചയില്ലാതെ എല്ലാവർക്കും ബാധകവുമായ യഥാർഥസ്വഭാവം ഗ്രഹിക്കാൻ അനുയായികളെ പ്രൊത്സാഹിപ്പിക്കുകയാണ് സ്റ്റോയിക് ഗുരുവിന്റെ കടമ എന്ന് അദ്ദേഹം കരുതി.
"വസ്തുക്കളെ" അവയുടെ മേലുള്ള നമ്മുടെ സ്വാധീനത്തെ അടിസ്ഥാനമാക്കി, നിയന്ത്രിക്കാനാവുന്നവയും അല്ലാത്തവയുമെന്ന് രണ്ടു വർഗ്ഗങ്ങളായി തിരിക്കാം എന്ന് എപ്പിക്റ്റീറ്റസ് പഠിപ്പിച്ചു.
നമ്മുടെ നിയന്ത്രണത്തിന് വഴങ്ങുന്നവ ആവേഗം, ആഗ്രഹം, വെറുപ്പ് തുടങ്ങിയവയാണ്.
നമുക്ക് നിയന്ത്രിക്കാനാവാത്തവ ആരോഗ്യം , ഭൗതികസമ്പത്ത്, പ്രശസ്തി തുടങ്ങിയവയും.
തുടർന്ന് എപ്പിക്റ്റീറ്റസ് തന്റെ ചിന്തയിലെ രണ്ടുമുഖ്യസങ്കല്പങ്ങളായ 'സന്മാർഗഭാവം' (Prohairesis), 'വിവേചന' (Dihairesis) എന്നിവയെപ്പറ്റി പറയുന്നു.
സന്മാർഗഭാവമാണ് മനുഷ്യരെ മറ്റു ജീവികളിൽ നിന്ന് വ്യതിരിക്തരാക്കുന്നത്.
അതിനെ ആധാരമാക്കിയുള്ള തീരുമാനങ്ങളിൽ നിന്നാണ് നമ്മുടെ ഇഷ്ടാനിഷ്ടങ്ങളും,  ആകർഷണവികർഷണങ്ങളും, സമ്മതവിസമ്മതങ്ങളും ജനിക്കുന്നത്.
"നമ്മുടെ സന്മാർഗഭാവമെന്തോ അതാണ് നാം" എന്ന് എപ്പിക്റ്റീറ്റസ് ആവർത്തിച്ച് പറയാറുണ്ടായിരുന്നു.
സന്മാർഗഭാവത്തിന്റെ വിധിയാണ് നമ്മുടെ 'വിവേചന'.
അത് നമ്മെ, നമ്മുടെ പൂർണ്ണനിയന്ത്രണത്തിനുവഴങ്ങുന്നവയെ അല്ലാത്തവയിൽ നിന്ന് വേർതിരിച്ചറിയാൻ സഹായിക്കുന്നു.
അവസാനമായി, നല്ലതും ചീത്തയും നമ്മുടെ സന്മാർഗഭാവത്തിലല്ലാതെ ബാഹ്യവസ്തുക്കളിലല്ല നിലകൊള്ളുന്നത് എന്ന് എപ്പിക്റ്റീറ്റസ് പഠിപ്പിച്ചു.
ഈ തത്ത്വങ്ങളൊക്കെ ആഴത്തിൽ ഗ്രഹിച്ച് ദൈനദിനജീവിതത്തിൽ നടപ്പാക്കാൻ ശീലിക്കുന്നവൻ ദാർശനികജീവിതത്തിന് പാകപ്പെട്ടിരിക്കുന്നു.
ദാർശനികജീവിതത്തിന്റെ ലക്‌ഷ്യം 'അതരാക്സിയ'(Ataraxia) അല്ലെങ്കിൽ സന്തുഷ്ടി ആണ്.
സന്തുഷ്ടി എന്നത് മനസ്സിന്റെ അചഞ്ചലശാന്തിയാണ്.
ബാഹ്യലോകത്തിൽ കണ്ടുമുട്ടുന്നവ നമ്മുടെ നിയന്ത്രണത്തിനുവഴങ്ങുന്നവയല്ലെന്നറിഞ്ഞ് അവയോടുള്ള നിർമമത്വമാണത്.
ഈ യുക്തി, വസ്തുക്കളുടെ യഥാർഥ സ്വഭാവത്തെക്കുറിച്ചുള്ള ജ്ഞാനത്തിന്, അതായത്, ലോകത്തിന്റേയും പ്രപഞ്ചത്തിന്റേയും മുൻനിശ്ചിതവും സങ്കീർണ്ണവുമായ ക്രമത്തിന് അനുസരണമാണ്. 'അതരാക്സിയ' എപ്പിക്റ്റീറ്റസിന്റേയും മറ്റു സ്റ്റോയിക് ചിന്തകന്മാരുടേയും സങ്കല്പത്തിലെ "ആനന്ദവും നിറവും" ആയിരുന്നു.
എപ്പെക്റ്റീറ്റസിന്റെ കാലം കഴിഞ്ഞ് ഏറെ വൈകാതെ അധികാരത്തിലേറിയ റോമൻ ചക്രവർത്തിയും സ്റ്റോയിക് ചിന്തകനുമായ മാർക്കസ് ഔറേലിയസിനെ എപ്പിക്റ്റീറ്റസിന്റെ ചിന്ത സ്വാധീനിച്ചിരുന്നു.
ഔറേലിയസിന്റെ 'ധ്യാനങ്ങൾ' (Meditations) എന്ന പ്രഖ്യാതരചനയിൽ എപ്പിക്റ്റീറ്റസിന്റെ ആശയങ്ങൾ പ്രതിലിക്കുകയും അദ്ദേഹം പരാമർശിക്കപ്പെടുകയും ചെയ്യുന്നുണ്ട്.
ക്രിസ്തുമതാരംഭത്തിനുശേഷം 'പേഗൻ' വിശ്വാസങ്ങൾ പിന്തുടർന്നുജീവിച്ചവനെങ്കിലും എപ്പിക്റ്റീറ്റസിന്റെ ചിന്തയുടെ സരളതയും ആത്മാർഥതയും പിൽക്കാലങ്ങളിലെ ക്രൈസ്തവചിന്തകന്മാരേയും ആകർഷിച്ചു.
ഹിപ്പോയിലെ അഗസ്തിനും യോഹന്നാൻ ക്രിസോസ്തോമസും അദ്ദേഹത്തെ പുകഴ്ത്തി.
എപ്പിക്റ്റീറ്റസിന്റെ ചിന്തയുടെ സംഗ്രഹമായ ഏരിയന്റെ 'എൻകൈറിഡിയൻ' എന്ന കൃതി, ചില്ലറമാറ്റങ്ങളോടെ ക്രൈസ്തവലോകം, സം‌ന്യാസികൾക്കുള്ള നിയമയും മാർഗരേഖയുമായി സ്വീകരിച്ചു.
എപ്പിക്റ്റീറ്റസിന്റെ ചിന്തയുടേയും വ്യക്തിത്വത്തിന്റേയും ചിത്രങ്ങൾ ആധുനിക സാഹിത്യകാരന്മാരിൽ പലരുടേയും രചനകളിൽ കാണാം.
മാത്യു ആർനോൾഡിന്റെ "ഒരു സുഹൃത്തിന്" (To a Friend) എന്ന ഭാവഗീതത്തിൽ എപ്പിക്റ്റീറ്റസ് പരാമർശിക്കപ്പെടുന്നുണ്ട്.
വെസ്പേസിയൻ ചക്രവർത്തിയുടെ ക്രൂരനായ പുത്രൻ (ഡൊമിഷൻ), തനിക്ക് മാനക്കേടായി തോന്നിയ(തത്ത്വചിന്തയെ) റോമിൽ നിന്ന് തുരത്തിയ കാലത്ത്, നിക്കോപോലിസിൽ ഏരിയനെ പഠിപ്പിച്ച മുടന്തൻ അടിമ(Halting Slave) കഷ്ടകാലങ്ങളിൽ തനിക്ക് ആശ്വാസം പകർന്നു എന്നാണ് ആർനോൾഡ് എഴുതിയിരിക്കുന്നത്.
ഇരുപതാം നൂറ്റാണ്ടിലെ നോവലിസ്റ്റായ ജെയിംസ് ജോയ്സിന്റെ "കലാകാരന്റെ യൗവനചിത്രം" (Portrait of the Artist as a Young Man) എന്ന നോവലിലെ നായകൻ സ്റ്റീഫൻ ഡെഡാലസും അയാളുടെ കലാശാലയിലെ ഡീനും തമ്മിൽ നടക്കുന്ന ഒരു ചർച്ചയിലും എപ്പിക്റ്റീറ്റസ് പ്രത്യക്ഷപ്പെടുന്നുണ്ട്.
നോവലിലെ ആ ഭാഗം ഇങ്ങനെ പോകുന്നു:- “ എപ്പിക്റ്റീറ്റസിനും ഒരു വിളക്കുണ്ടായിരുന്നെന്ന് ഡീൻ പറഞ്ഞു.
"അയാളുടെ മരണശേഷം ആരോ അത് കൗതുകവിലക്ക് വാങ്ങി.  എപ്പെക്റ്റീറ്റസ് തന്റെ തത്ത്വചിന്താരചനകൾ എഴുതിയത് അതിന്റെ വെളിച്ചത്തിലായിരുന്നു. എപ്പിക്റ്റീറ്റസിനെക്കുറിച്ച് നീ കേട്ടിട്ടുണ്ടോ?"
"ആത്മാവ് ഒരു തോട്ടി വെള്ളം പോലെയാണെന്ന് പറഞ്ഞ ഒരു മാന്യവൃദ്ധൻ" സ്റ്റീഫൻ കടുപ്പിച്ച് പറഞ്ഞു.
ഡീൻ തുടർന്നു - "തനിക്ക് ഒരു ലോഹവിളക്കുണ്ടായിരുന്നെന്നും ദൈവങ്ങളിലൊന്നിന്റെ പ്രതിമക്കുമുൻപിൽ തെളിച്ചുവച്ചിരുന്ന അതിനെ ഒരു കള്ളൻ മോഷ്ടിച്ചുവെന്നും എപ്പിക്റ്റീറ്റസ് തന്റെ രീതിയിൽ പറഞ്ഞിട്ടുണ്ട്.
അപ്പോൾ തത്ത്വചിന്തകൻ ചെയ്തതെന്താണെന്നോ?
മോഷ്ടിക്കുകയെന്നത് കള്ളന്റെ സ്വഭാവമാണെന്ന് കണ്ടെത്തിയ അയാൾ അടുത്ത ദിവസം ലോഹവിളക്കിനുപകരം മൺവിളക്ക് വാങ്ങാൻ തീരുമാനിച്ചു.
നോവലിന്റെ ആ ഭാഗത്ത് തുടർന്നും എപ്പിറ്റീറ്റസ് പലവട്ടം പരാമർശിക്കപ്പെടുന്നുണ്ട്.
സൈക്കോളജി
റേഷണൽ ഇമോട്ടീവ് ബിഹേവിയർ തെറാപ്പിയുടെ ഉപഞ്ജാതാവായ ആൽബർട്ട് എല്ലിസ് എപ്പിക്റ്റീറ്റസിനെ തന്റെ സൈക്കോതെറാപ്പിയുടെ സമ്പ്രദായത്തിന്റെ അടിസ്ഥാനമായി വിലയിരുത്തുന്നു.
നുറുങ്ങുകൾ എപ്പിക്റ്റീറ്റസിന്റെ മുടന്തിനെക്കുറിച്ച് സെൽസസ് പറയുന്ന കഥ വിശ്വസിക്കാമെങ്കിൽ അതിന് കാരണക്കാരൻ അടിമായായിരുന്നപ്പോൾ അദ്ദേഹത്തിന്റെ യജമാനനായിരുന്ന എപ്പാഫ്രോഡൈറ്റസായിരുന്നു.
ക്രൂരനായ എപ്പാഫ്രോഡൈറ്റസ്, നേരമ്പോക്കിനുവേണ്ടി എപ്പിക്റ്റീറ്റസിന്റെ കാൽ പിടിച്ചു തിരിക്കുമായിരുന്നു.
ആ വിനോദം തുടർന്നാൽ കാൽ ഒടിഞ്ഞുപോകാൻ സാധ്യതയുണ്ടെന്ന് യജമാനന് ശാന്തമായി മുന്നറിയിപ്പുകൊടുക്കുക മാത്രമാണ് എപ്പിക്റ്റീറ്റസ് ചെയ്തിരുന്നത്.
അവസാനം കാൽ ഒടിഞ്ഞപ്പോഴും "കാൽ ഒടിയുമെന്ന് ഞാൻ പറഞ്ഞിരുന്നില്ലേ" എന്ന് ക്ഷോഭിക്കാതെ പറയുകയാണത്രെ എപ്പിക്റ്റീറ്റസ് ചെയ്തത്.
ശിഷ്യന്മാരെ വിവാഹം കഴിക്കാൻ എപ്പിക്റ്റീറ്റസ് ഉപദേശിച്ചെന്നറിഞ്ഞ് ഡെമോനാക്സ് എന്നയാൾ എപ്പിക്റ്റീറ്റസിന്റെ 'മകളെ' വിവാഹം കഴിക്കാൻ താത്പര്യം പ്രകടിപ്പിച്ചത്രെ.
അയാൾ തന്റെ അവിവാഹിതാവസ്ഥയെ കളിയാകയാണെന്ന് മനസ്സിലാക്കിയ എപ്പിക്റ്റീറ്റസ് "മനുഷ്യർക്ക് വിജ്ഞാനം പകർന്നുകൊടുക്കുന്നത്, പതിഞ്ഞമൂക്കുള്ള രണ്ടോ മൂന്നോ മക്കൾക്ക്(two or three pug-nosed children) ജന്മം കൊടുക്കുന്നതുപോലെ മഹത്ത്വമുള്ള സേവനമാണ് എന്നു പറഞ്ഞ് സ്വന്തം അവസ്ഥയെ ന്യായീകരിക്കുകയാണ് ചെയ്തത്.
അവലംബം ↑ എപ്പീക്റ്റീറ്റസിന്റെ കൃത്യമായ ജനനവർഷം നിശ്ചയമില്ല.
ഡൊമിഷൻ ചക്രവർത്തി ക്രി.
93-ൽ എല്ലാ തത്ത്വചിന്തകന്മാരെയും റോമിൽ നിന്ന് പുറത്താക്കിയ സമയത്ത് അദ്ദേഹം തത്ത്വചിന്ത പഠിപ്പിക്കാൻ മാത്രം മുതിർന്നവനായിരുന്നിരിക്കണം.
108-ൽ അദ്ദേഹം ശിഷ്യൻ ഏരിയനോട് താൻ ഒരു വൃദ്ധനാണെന്ന് പറയുന്നുമുണ്ട്.
Discourses Archived 2011-04-10 at the Wayback Machine .
, i.9.10; i.16.20; ii.6.23; etc. ↑ Suda, Epictetus .
↑ Epictetus, Discourses Archived 2011-04-10 at the Wayback Machine .
, i.7.32.
, i.9.29.
↑ ഒരിജൻ, Contra Celcus.
1 2 Simplicius, Commentary on the Enchiridion , 13.
↑ Suetonius, Domitian Archived 2007-08-04 at the Wayback Machine .
, x. ↑ Aulus Gellius, Attic Nights , xv.
↑ Hendrik Selle: Dichtung oder Wahrheit – Der Autor der Epiktetischen Predigten .
Philologus 145 [2001] 269-290 1 2 3 Epictetus, Discourses Archived 2011-04-10 at the Wayback Machine .
, prologue.
, i.11; ii.14; iii.4; iii.
7; etc. ↑ Historia Augusta, Hadrian Archived 2014-02-21 at the Wayback Machine .
, 16.
↑ Fox, Robin പൗരാണികലോകം: ഹോമർ മുതൽ ഹാഡ്രിയൻ വരെയുള്ള ഐതിഹാസിക ചരിത്രം Basic Books.
2006 pg 578 ↑ രണ്ട്, മൂന്ന് നൂറ്റാണ്ടുകളിലൊന്നിൽ രചിക്കപ്പെട്ടിരിക്കാവുന്ന Altercatio Hadriani Et Epicteti എന്ന രചനയിൽ ഹാഡ്രിയനും എപ്പീക്റ്റീറ്റസും തമ്മിലുള്ള ഒരു സാങ്കല്പിക സംഭാഷണം രേഖപ്പെടുത്തിയിട്ടുണ്ട്.
↑ Simplicius, Commentary on the Enchiridion , 46.
ലൂസിയന്റെ ഡെമോനാക്സിന്റെ ജീവിതം എന്ന കൃതിയിൽ എപ്പീക്റ്റീറ്റസിന്റെ അവിവാഹിതാവസ്ഥയെ കളിയാക്കുന്ന ഒരു തമാശയുണ്ട്.
അദ്ദേഹം ആ സ്ത്രീയെ വിവാഹം കഴിച്ചിരിക്കാം.
എന്നാൽ സിപ്ലിസിയസ് രേഖപ്പെടുത്തിയിരിക്കുന്നതിൽ അവ്യക്തതയുണ്ട്.
↑ ക്രി.
117 മുതൽ 138 വരെ ഭരിച്ച ഹാഡ്രിയന്റെ വാഴ്ചക്കാലത്ത് അദ്ദേഹം ജീവിച്ചിരിപ്പുണ്ടായിരുന്നു.
121-ൽ ജനിച്ച മാർക്കസ് ഔറേലിയസ് ചക്രവർത്തി അദ്ദേഹത്തിന്റെ ആരാധകനായിരുന്നെങ്കിലും അവർ കണ്ടുമുട്ടിയിട്ടില്ല; രണ്ടാം നൂറ്റാണ്ടിന്റെ നടുവിൽ ഔലസ് ഗെല്ലിയസ് എപ്പീക്റ്റീറ്റസ് സമീപകാലത്തെ ജീവിച്ചിരുന്ന ആളാണെന്നമട്ടിൽ എഴുതിയിട്ടുണ്ട്.
( ii.18.10 ) ↑ Lucian, Remarks to an illiterate book-lover .
↑ Photius , Bibliotheca, states that there were eight books.
1 2 Will Durant, Story of Civilization, Part-III പുറങ്ങൾ 490-494 ↑ A Portrait of the Artist as a Young Man - Jonathan Cape Ltd പ്രസിദ്ധീകരിച്ച പതിപ്പ് - അദ്ധ്യായം 5 - പുറം 213 ↑ ↑ ↑ ↑ Will Durant - Story of Philosophy - പുറങ്ങൾ 78-79
ഗ്രന്ഥസൂചി Epictetus, Nicholas P. White (trans.), The Handbook , ISBN 0-915145-69-3 , 1983.
Epictetus, George Long (trans.), Enchiridion , ISBN 0-87975-703-5 , 1955.
Adolf Friedrich Bonhoffer, William O. Stephens trans.
, The Ethics of the Stoic Epictetus , ISBN 0-8204-5139-8 , 2000.
A. A. Long, Epictetus: A Stoic and Socratic Guide to Life , ISBN 0-19-924556-8 , 2002.
William O. Stephens, Stoic Ethics: Epictetus and Happiness as Freedom , ISBN 0-8264-9608-3 , 2007.
Epictetus, The Discourses (The Handbook, Fragments) , Everyman Edition, Edited by Christopher Gill, ISBN 0-460-87312-1 , 2003.
Robert Dobbin, Epictetus Discourses: Book 1 (Clarendon Later Ancient Philosophers), Oxford: Clarendon Press, ISBN 0-19-823664-6 , 1998.
Michel Foucault, The Hermeneutics of the Subject: Lectures at the Collège de France, 1981–1982 , New York: Picador, 2005, ISBN 0-312-42570-8 .
Epictetus: The Discourses, trans.
W. A. Oldfather.
(Loeb Classical Library edition.) Cambridge, MA: Harvard University Press, 1925 1928.
ISBN 0-674-99145-1 and ISBN 0-674-99240-7 .
പുറത്തേക്കുള്ള കണ്ണികൾ Epictetus എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by Epictetus Archived 2011-04-09 at the Wayback Machine .
at the Internet Classics Archive Dialogue between Hadrian and Epictetus - a fictitious 2nd or 3rd century composition, translated into English in The Knickerbocker magazine, August 1857
എപ്പിഡ്യൂറൽ അനസ്തീസ്യ ഇംഗ്ലീഷ് വിലാസം https://ml.wikipedia.org/wiki/Epidural_administration
സുഷുമ്‌നാ നാഡിക്ക് ചുറ്റുമുള്ള എപ്പിഡ്യൂറൽ സ്‌പെയ്‌സിലേക്ക് മരുന്ന് കുത്തിവയ്ക്കുന്ന ഒരു മെഡിക്കൽ അഡ്മിനിസ്ട്രേഷൻ രീതിയാണ് എപ്പിഡ്യൂറൽ അനസ്തീസ്യ .
ലോക്കൽ അനസ്തെറ്റിക് ഏജന്റുകൾ, വേദനസംഹാരികൾ, റേഡിയോ കോൺട്രാസ്റ്റ് ഏജന്റുകൾ പോലുള്ള ഡയഗ്നോസ്റ്റിക് മരുന്നുകൾ, ഗ്ലൂക്കോകോർട്ടിക്കോയിഡുകൾ പോലുള്ള മറ്റ് മരുന്നുകൾ എന്നിവ നൽകുന്നതിന്  എപ്പിഡ്യൂറൽ ഉപയോഗിക്കുന്നു.
ചികിത്സയുടെ സമയം മുഴുവൻ എപ്പിഡ്യൂറൽ സ്പെയ്സിലേക്ക് ഒരു കത്തീറ്റർ(ട്യൂബ്) സ്ഥാപിക്കുന്നു.
1921-ൽ സ്പാനിഷ് മിലിട്ടറി സർജൻ ഫിഡൽ പേജ് ആണ് ബോധപൂർവമായ എപ്പിഡ്യൂറൽ അഡ്മിനിസ്ട്രേഷൻ എന്ന സാങ്കേതികത ആദ്യമായി വിവരിച്ചത്.
യുണൈറ്റഡ് സ്റ്റേറ്റ്സിൽ 50% പ്രസവങ്ങളിലും എപ്പിഡ്യൂറൽ അനസ്തേഷ്യയുടെ ഉപയോഗം ഉൾപ്പെടുന്നു.
എപ്പിഡ്യൂറൽ അനസ്തേഷ്യ സുഷുമ്നാ നാഡിയിലോ സമീപത്തോ ഉള്ള നാഡി നാരുകൾ വഴിയുള്ള സിഗ്നലുകൾ സംപ്രേക്ഷണം ചെയ്യുന്നത് തടയുന്നതിലൂടെ വേദന ഇല്ലാതാകുന്നു.
ഇക്കാരണത്താൽ, പ്രസവസമയത്തും ശസ്ത്രക്രിയാ സമയത്തും വേദന നിയന്ത്രിക്കാൻ എപ്പിഡ്യൂറലുകൾ സാധാരണയായി ഉപയോഗിക്കുന്നു.
പ്രസവസമയത്തും ശസ്ത്രക്രിയാ സമയത്തും വേദന ഒഴിവാക്കുന്നതിന് ഈ സാങ്കേതികവിദ്യ സുരക്ഷിതവും ഫലപ്രദവുമാണെന്ന് കണക്കാക്കപ്പെടുന്നു, കൂടാതെ വായിലൂടെയോ ഇൻട്രാവണസ് ലൈനിലൂടെയോ വേദന മരുന്ന് നൽകുന്നതിനേക്കാൾ കൂടുതൽ ഫലപ്രദവും സുരക്ഷിതവുമാണ്.
എപ്പിഡ്യൂറൽ അനസ്തേഷ്യയെ കുറിച്ചുള്ള അബദ്ധധാരണകൾ സമൂഹത്തിൽ നിലനിൽക്കുന്നുണ്ട്.
ഉപയോഗങ്ങൾ വേദനരഹിതമായ പ്രസവത്തിന്
എപ്പിഡ്യൂറൽ കുത്തിവയ്പ്പുകൾ (വേദനസംഹാരി) സാധാരണയായി പ്രസവസമയത്ത് വേദനക്ക് ആശ്വാസം  നൽകാൻ ഉപയോഗിക്കുന്നു.
സാധാരണയായി ഒരു ലോക്കൽ അനസ്തെറ്റിക് എപ്പിഡ്യൂറൽ കുത്തിവയ്പ്പും ഒപിയോയിഡുകളും ഉൾപ്പെടുന്നതിനെ സാധാരണയായി " എപ്പിഡ്യൂറൽ " എന്ന് വിളിക്കുന്നു.
വായിലൂടുള്ളതോ അല്ലെങ്കിൽ ഇൻട്രാ വെനൽ (IV) ഒപിയോയിഡുകളേക്കാളും (വേദനസംഹാരികൾ) പ്രസവസമയത്തെ  മറ്റ് സാധാരണ രീതികളേക്കാളും എപ്പിഡ്യൂറൽ കൂടുതൽ ഫലപ്രദമാണ്.
ഒരു എപ്പിഡ്യൂറൽ നൽകിയ ശേഷം ഒരു സ്ത്രീക്ക് വേദന അനുഭവപ്പെടില്ല, പക്ഷേ ഇപ്പോഴും ഒരു സമ്മർദ്ദം അനുഭവപ്പെട്ടേക്കാം.
എപ്പിഡ്യൂറൽ വേദനസംഹാരിയെ ഇൻട്രാവെനസ്(ഞരമ്പുകളിലൂടെ കൊടുക്കുന്ന) അല്ലെങ്കിൽ ഓറൽ അനാലിസിയയെ അപേക്ഷിച്ച് പ്രസവ വേദന ഒഴിവാക്കുന്നതിനുള്ള സുരക്ഷിതവും ഫലപ്രദവുമായ മാർഗ്ഗമായി കണക്കാക്കുന്നു.
അവലംബം ↑ ↑ ↑ ↑ ↑ ↑ പുറത്തേക്കുള്ള കണ്ണികൾ പ്രസവാനന്ദം by Dr. പല്ലവി ഗോപിനാഥൻ|| ഇൻഫോ ക്ലിനിക് Archived 2022-10-25 at the Wayback Machine .
സിസേറിയൻ ചെയ്താൽ നടുവേദന വരുമോ?
; അമ്മമാരുടെ പരാതിയും ഡോക്ടറുടെ മറുപടിയും എപ്പിഡ്യൂറൽ അനസ്തീസ്യ വീഡിയോ BY NHS North Bristol Archived 2022-10-25 at the Wayback Machine .
എപ്പിഫൈസിസ് ഇംഗ്ലീഷ് വിലാസം https://ml.wikipedia.org/wiki/Epiphysis
ഒരു നീണ്ട അസ്ഥിയുടെ അഗ്രഭാഗത്തുള്ള ഉരുണ്ട ഭാഗമാണ് എപ്പിഫൈസിസ് .
എപ്പിഫൈസിസിനും ഡയാഫൈസിസിനും ഇടയിൽ (അസ്ഥിയുടെ നീളമുള്ള മധ്യഭാഗം) എപ്പിഫൈസൽ പ്ലേറ്റ് (ഗ്രോത്ത് പ്ലേറ്റ്) ഉൾപ്പെടുന്ന മെറ്റാഫൈസിസ് സ്ഥിതിചെയ്യുന്നു.
അസ്ഥികൾ കൂടിച്ചേരുന്ന ഇടത്ത് എപ്പിഫൈസിസ് ആർട്ടിക്യുലാർ കാർട്ടിലേജ് കൊണ്ട് മൂടിയിരിക്കുന്നു; അതിനു താഴെയായി സബ്കോണ്ട്രൽ ബോൺ എന്നറിയപ്പെടുന്ന എപ്പിഫൈസൽ പ്ലേറ്റിന് സമാനമായ ഒരു മേഖലയുണ്ട്.
എപ്പിഫൈസിസ് ചുവന്ന അസ്ഥി മജ്ജ കൊണ്ട് നിറഞ്ഞിരിക്കുന്നു, ഇത് ചുവന്ന രക്താണുക്കൾ (ചുവന്ന രക്താണുക്കൾ) ഉത്പാദിപ്പിക്കുന്നു.
നാല് തരം എപ്പിഫൈസിസ് ഉണ്ട്: പ്രഷർ എപ്പിഫൈസിസ്: ജോയിന്റ് രൂപപ്പെടുന്ന നീണ്ട അസ്ഥിയുടെ പ്രദേശം പ്രഷർ എപ്പിഫൈസിസ് ആണ് (ഉദാ. ഹിപ് ജോയിന്റ് കോംപ്ലക്സിന്റെ ഭാഗമായ  തുടയെല്ലിന്റെ തല).
പ്രഷർ എപ്പിഫൈസുകൾ മനുഷ്യ ശരീരത്തിന്റെ ഭാരം താങ്ങാൻ സഹായിക്കുന്നു.
ഇത് ചലിക്കുമ്പോൾ സമ്മർദ്ദത്തിലാകുന്ന അസ്ഥിയുടെ ഭാഗങ്ങളാണ്.
പ്രഷർ എപ്പിഫൈസിസിന്റെ മറ്റൊരു ഉദാഹരണം ഷോൾടർ കോംപ്ലക്സിന്റെ ഭാഗമായ ഹ്യൂമറസിന്റെ തലയാണ്.
ഫെമിർ അസ്ഥികളുടെയും ടിബിയ അസ്ഥികളുടെയും കോണ്ടിലുകൾ പ്രഷർ എപ്പിഫൈസിസിന് കീഴിലാണ് വരുന്നത്.
ട്രാക്ഷൻ എപ്പിഫൈസിസ്: ജോയന്റ് രൂപീകരണത്തിൽ ഉൾപ്പെടാത്ത നീളമുള്ള അസ്ഥിയുടെ ഭാഗങ്ങൾ.
പ്രഷർ എപ്പിഫൈസുകളിൽ നിന്ന് വ്യത്യസ്തമായി, ഈ പ്രദേശങ്ങൾ ഭാരം താങ്ങാൻ സഹായിക്കുന്നില്ല.
എന്നിരുന്നാലും, പ്രഷർ എപ്പിഫൈസിസ് മേഖലയിലേക്കുള്ള അവയുടെ സാമീപ്യം അർത്ഥമാക്കുന്നത് അസ്ഥിയുടെ ഈ ഭാഗങ്ങളിൽ സപ്പൊട്ടിങ് ലിഗമന്റുകളും ടെൻഡോണുകളും കൂട്ടിച്ചേർക്കുന്നു എന്നാണ്.
ട്രാക്ഷൻ എപ്പിഫൈസുകൾ പ്രഷർ എപ്പിഫൈസുകളേക്കാൾ പിന്നിൽ ഒസിഫൈ ചെയ്യുന്നു.
ട്രാക്ഷൻ എപ്പിഫൈസുകളുടെ ഉദാഹരണങ്ങൾ ഹ്യൂമറസിന്റെ ട്യൂബർക്കിളുകൾ (ഗ്രേറ്റർ ട്യൂബർക്കിൾ, ലെസർ ട്യൂബർക്കിൾ), തുടയെല്ലിന്റെ ട്രോചന്ററുകൾ (വലുതും ചെറുതും) എന്നിവയാണ്.
അറ്റാവിസ്റ്റിക് എപ്പിഫൈസിസ്: ഫൈലോജെനെറ്റിക്കൽ ആയി സ്വതന്ത്രമായതും എന്നാൽ ഇപ്പോൾ മറ്റൊരു അസ്ഥിയുമായി ലയിച്ചിരിക്കുന്നതുമായ ഒരു അസ്ഥിയാണ് ഇത്.
ഇത്തരത്തിലുള്ള സംയോജിത അസ്ഥികളെ അറ്റവിസ്റ്റിക് എന്ന് വിളിക്കുന്നു, ഉദാഹരണത്തിന് സ്കാപുലയുടെ കൊറക്കോയിഡ് പ്രോസസ്, ഇത് മനുഷ്യരിൽ സംയോജിപ്പിച്ചിരിക്കുന്നു, എന്നാൽ നാല് കാലുകളുള്ള മൃഗങ്ങളിൽ വേറിട്ടുനിൽക്കുന്നു.
ഓസ്ട്രിഗോണം (താലസിന്റെ പിൻഭാഗത്തെ ട്യൂബർക്കിൾ) അറ്റവിസ്റ്റിക് എപ്പിഫൈസിസിന്റെ മറ്റൊരു ഉദാഹരണമാണ്.
അബറന്റ് എപ്പിഫിസിസ്: ഈ എപ്പിഫൈസുകൾ എല്ലായ്പ്പോഴും നിലവിലില്ല.
ഉദാഹരണത്തിന്, ആദ്യത്തെ മെറ്റാകാർപൽ അസ്ഥിയുടെ തലയിലും മറ്റ് മെറ്റാകാർപൽ അസ്ഥികളുടെ അടിഭാഗത്തും ഉള്ള എപ്പിഫൈസിസ് എപ്പിഫൈസിസ് ഉള്ള അസ്ഥികൾ
എപ്പിഫൈസിസ് ഉള്ള നിരവധി അസ്ഥികളുണ്ട്: ഹ്യൂമറസ്: തോളിനും കൈമുട്ടിനും ഇടയിൽ സ്ഥിതിചെയ്യുന്നു.
റേഡിയസ്: കൈയ്ക്കും കൈമുട്ടിനും ഇടയിൽ സ്ഥിതി ചെയ്യുന്ന രണ്ട് അസ്ഥികളിൽ ഒന്ന്.
ശരീരഘടനാപരമായ സ്ഥാനത്ത്, റേഡിയസ് അൾനയുടെ ലാറ്ററൽ ആണ്.
ഉൽന: കൈയ്ക്കും കൈമുട്ടിനും ഇടയിൽ സ്ഥിതി ചെയ്യുന്ന രണ്ട് അസ്ഥികളിൽ ഒന്ന്.
ശരീരഘടനാപരമായ സ്ഥാനത്ത്, അൾന റേഡിയസിന് മീഡിയൽ ആണ്.
മെറ്റാകാർപാൽ: കൈയുടെ അസ്ഥികൾ.
അവ കൈയുടെ ഫലാഞ്ചുകൾക്ക് സമീപമാണ്.
ഫലാഞ്ചസ്: വിരലുകളുടെയും കാൽവിരലുകളുടെയും അസ്ഥികൾ.
അവ കൈയിലെ മെറ്റാകാർപലുകളിലേക്കും കാലിലെ മെറ്റാറ്റാർസലുകളിലേക്കും ഡിസ്റ്റൽ ആണ്.
തുടയെല്ല്: മനുഷ്യ ശരീരത്തിലെ ഏറ്റവും നീളം കൂടിയ അസ്ഥി.
ഇടുപ്പിനും കാൽമുട്ടിനും ഇടയിൽ തുടയുടെ ഭാഗത്ത് സ്ഥിതിചെയ്യുന്നു.
ഫിബുല: താഴത്തെ കാലിലെ രണ്ട് അസ്ഥികളിൽ ഒന്ന്.
ടിബിയയുടെ ലാറ്ററൽ ആയ ഇത് ചെറുതാന്.
ടിബിയ: താഴത്തെ കാലിലെ രണ്ട് അസ്ഥികളിൽ ഒന്ന്.
ഫൈബുലയുടെ മീഡിയൽ ആയ ഇത് ഭാരം വഹിക്കുന്നതിന്റെ ഭൂരിഭാഗവും ചെയ്യുന്നു.
മെറ്റാറ്റാർസൽ: പാദത്തിന്റെ അസ്ഥികൾ.
ആദ്യത്തെ മെറ്റാറ്റാർസൽ മീഡിയൽ ക്യൂണിഫോമിന് സമീപവും മറ്റ് നാലെണ്ണം ഫാലാഞ്ചുകൾക്ക് സമീപവുമാണ്.
സ്യൂഡോ-എപ്പിഫൈസിസ് കുട്ടികളിൽ ആദ്യത്തെ മെറ്റാറ്റാർസലിന്റെ ഒരു സ്യൂഡോ-എപ്പിഫൈസിസ് ഉണ്ടാകുന്നത് സാധാരണമാണ്.
ഒരു സ്യൂഡോ-എപ്പിഫൈസിസ് എന്നത് ഒരു എപ്പിഫൈസിസ് ഇല്ലാത്ത ഒരു അസ്ഥിയുടെ എപ്പിഫിസിസ് പോലെ കാണപ്പെടുന്ന ഒരു അറ്റമാണ്.
ഒരു സ്യൂഡോ-എപ്പിഫൈസിസ് ഒരു ട്രാൻസവേഴ്സ്നോച്ച് കൊണ്ട് നിർവചിച്ചിരിക്കുന്നു, ഇത് ഗ്രോത്ത് പ്ലേറ്റിന് സമാനമാണ്.
എന്നിരുന്നാലും, ഈ തിരശ്ചീന നോച്ചുകളിൽ സാധാരണ ഗ്രോത്ത് പ്ലേറ്റില് കാണപ്പെടുന്ന സാധാരണ സെൽ നിരകൾ ഇല്ല, മാത്രമല്ല രേഖാംശ അസ്ഥി വളർച്ചയ്ക്ക് ഇത് കാര്യമായ സംഭാവന നൽകുന്നില്ല.
സാധാരണ ജനസംഖ്യയുടെ 80% പേരിൽ ആദ്യത്തെ മെറ്റാകാർപൽ അസ്ഥിയുടെ വിദൂര അറ്റത്തും 60% ൽ രണ്ടാമത്തെ മെറ്റാകാർപലിന്റെ പ്രോക്സിമൽ അറ്റത്തും സ്യൂഡോ-എപ്പിഫൈസിസ് കാണപ്പെടുന്നു.
എപ്പിഫൈസിസിന്റെ പാത്തോളജികളിൽ അവസ്കുലർ നെക്രോസിസ്, ഓസ്റ്റിയോചോൻഡ്രോസിസ് ഡിസ്സെക്കൻസ് (OCD) എന്നിവ ഉൾപ്പെടുന്നു.
ഒസിഡിയിൽ സബ്കോണ്ട്രൽ അസ്ഥി ഉൾപ്പെടുന്നു.
എപ്പിഫൈസൽ ലീഷ്യനുകളിൽ, കോണ്ട്രോബ്ലാസ്റ്റോമ, ജയന്റ് സെൽ ട്യൂമർ എന്നിവ ഉൾപ്പെടുന്നു.
അധിക ചിത്രങ്ങൾ Long bone Longitudinal section of head of left humerus.
ഇതും കാണുക ഡയാഫൈസിസ് എപ്പിഫൈസിയൽ പ്ലേറ്റ് മെറ്റാഫൈസിസ് അവലംബം